Daar word gesê dat 'n belegging in die onderwys, 'n belegging in die toekoms is; daarom wil ek elke ouer en onderwyser bedank wat deur die jare in Garsies belê het en steeds doen. U verseker dat ons telkens ons leuse gestand doen en altyd hoër streef.
Laerskool Garsfontein is 'n skool met 'n trotse karakter. Mag ons hierdie karakter selfs nog verder uitbou deur saam te staan, hard te werk en mekaar te koester.